RuPaul

RuPaul Andre Charles (☆ 17 di november 1960 na San Diego), miho conoci como 'RuPaul', ta un dragqueen, producer, artista y modelo Mericano. E ta conoci pa produci y host e reality show RuPaul's Drag Race desde 2008.

 Bida 
RuPaul a nace na San Diego, California di mayornan di Louisiana. El a crece cu tres ruman muhe. Su mayornan a divorcia den su infancia. El a crece como catolico. Na edad jong el a muda pa Atlanta, Georgia, unda el a studia arte. 

RuPaul a casa na 2017 cu su pareha Georges LeBar, cu ken e tabatin un relacion desde añanan '90. 

 Carera 
RuPaul a cuminsa traha den nightclubs na Atlanta y na New York. Su prome temporada como artista na Atlanta tabata uno dificil y cu poco exito. El a actua den diferente show, nightclubs y actonan popular. Den e temporada aki, RuPaul a cuminsa explora diferente aspectonan di genero, cu hopi elementonan 'gender bending'. Den e temporada aki el a cuminsa duna diferente show como dragqueen. thumb|left|RuPaul na 2019. Na e ceremonia di Hall of Fame na California. El a participa den e cinema underground, yudando cu e produccion di peliculanan manera "Star Booty". El a ricibi reconocemento nacional pa prome biaha cu su actuacion den e video "Love Shack" di e grupo musical B-52's. Despues di e acto aki, su exito a cuminsa bira mas prominente. Na añanan '90, el a saca varios albums di musica electronico, di cual "Supermodel of the World" a popularisa RuPaul como artista dragqueen na nivel nacional y internacional. Esaki a hib'e na diferente oportunidad di modelahe, entre otro e campaña di MAC Cosmetics pa combati e epidemia di AIDS. Pa hopi hende, esaki tabata e prome biaha cu nan ta tende di un dragqueen cu asina hopi exito. RuPaul ta conoci pa su amistad cu artista Michelle Visage, cu tabata su copresentadora riba su talkshow "The RuPaul Show" den añanan '90 y hues riba RuPaul's Drag Race desde 2011. 

 Controversia 
A pesar di su presencia y popularidad den e comunidad LGBTQI+, RuPaul ta conoci pa a haci comentarionan cu a wordo percibi como transfobico. 

Na aña 2020, RuPaul a ricibi critica pa e practica di fracking na e rancho cu e tin cu su casa. 

 Discografia 
Albums
 Supermodel of the World (1993)
 Foxy Lady (1996)
 Ho Ho Ho (1997)
 Red Hot (2004)
 Champion (2009)
 Glamazon (2011)
 Born Naked (2014)
 Realness (2015)
 Slay Belles (2015)
 Butch Queen (2016)
 American (2017)
 Christmas Party (2018)
 You're a Winner, Baby (2020)
 Mamaru (2022)

 Cinematografia 
Pelicula
 Aña Titulo Papel 1987 RuPaul Is: Starbooty! Starbooty 1994 Crooklyn Connie 1995 The Brady Bunch Movie Sra. Cummings Wigstock: The Movie Su mes persona Blue in the Face Bailado To Wong Foo, Thanks for Everything! Julie Newmar Rachel Tensions Red Ribbon Blues Duke A Mother's Prayer Deacon "Dede" 1996 Fled Su mes persona A Very Brady Sequel Sra. Cummings 1998 An Unexpected Life Charles 1999 EDtv RuPaul But I'm a Cheerleader Mike 2000 The Eyes of Tammy Faye Contado The Truth About Jane Jimmy For the Love of May Jimbo 2001 Who is Cletis Tout? Ginger Markum 2005 Dangerous Liaisons Su mes persona 2006Zombie Prom: The Movie Delilah Strict 2007 Starrbooty Starrbooty/Cupcake 2008 Another Gay Sequel: Gays Gone Wild Tyrell Tyrelle 2016 Hurricane Bianca Reportero meteo 2018Show DogsPersephone (bos) 2019Trixie Mattel: Moving Parts Su mes persona

 Bibliografia 
 Lettin' It All Hang Out: An Autobiography. Hyperion Books. 1995. ISBN 0-7868-6156-8
 GuRu, Dey Street Books, 2018. ISBN 978-0751573831
 Workin' It! Rupaul's Guide to Life, Liberty and the Pursuit of Style (cu Merle Ginsberg). HarperCollins Publishers Inc., 2010

 Link externo 
 Website oficial di RuPaul
 Biografia RuPaul, Imdb
 https://www.theguardian.com/environment/2020/aug/28/fracking-wyoming-ranchers-rupaul#:~:text=It%20was%20not%20the%20way,acre%20ranch%20in%20eastern%20Wyoming.

Category:Hende
Category:Artista